26 верасня 2023 года каля 22:45 падчас хрысціянскага вяселля ў Каракошы, раён Аль-Хамданія, мухафаза Ніневія, Ірак, успыхнуў пажар у зале Аль-Хайтам. З прыблізна 1000 прысутных 114 загінулі, па меншай меры 150 атрымалі раненні.

Інцыдэнт
--------

Па словах відавочцаў, пажар успыхнуў падчас танца маладых. Іскры факелаў запалілі падвешаныя дэкарацыі, якія ўпалі і падпалілі сталы. Распаўсюджванню агню спрыялі лёгкаўзгаральныя будаўнічыя матэрыялы і зборныя панэлі, вырабленыя з парушэннем правілаў бяспекі. Тут жа адбылося ўзгаранне кампазітных панэляў, якія ўтрымлівалі пластык. У той момант у зале прысутнічала каля 1000 чалавек. Па невядомых прычынах згасла святло, таму людзям было цяжэй выратавацца. Неўзабаве загарэўся дах. Каб дапамагчы хутчэй эвакуіраваць гасцей, бульдозер разбурыў частку сцяны. Аднак за лік гэтага ў памяшканне пранікла больш кіслароду, што спрыяла ўзмацненню агня.

Ахвяры
------

Паводле намесніка губернатара Ніневіі Хасана аль-Алака, загінулі 114 чалавек, прынамсі 150 атрымалі траўмы. Са 114 ахвяр каля 30 былі апазнаныя сваякамі, астатнія з-за моцных апёкаў ідэнтыфікавалі па ДНК. Пацярпелых перавялі ў розныя бальніцы, аднак мясцовыя медустановы сутыкнуліся з недахопам абсталявання для такой колькасці пацыентаў. Большасць пацярпелых былі цалкам абпаленыя і знаходзіліся ў дрэнным стане, а ў некаторых было ад 50 да 60% апёкаў. 

Першапачаткова заяўлялася, што сярод загінулых былі жаніх і нявеста, аднак яны выжылі.

Рэакцыя
-------

Пасля трагедыі сілавікі арыштавалі дзевяць рабочых і выдалі ордэры на арышт яшчэ чатырох. Уладальнік залы ўцёк, але пазней быў арыштаваны курдскімі сіламі бяспекі. Прэм’ер-міністр Махамед Шыа аль-Судані заявіў, што будзе створаны следчы камітэт і загадаў усім адпаведным органам узмацніць інспекцыі будынкаў і праверку працэдур бяспекі. Па загінулым абвешчана трохдзённая нацыянальная жалоба. 28 верасня прэм’ер прыбыў у Каракош, наведаў пацярпелых і сустрэўся з сем’ямі загінулых. Як заявіў палітык, у дачыненні да адказных за гэты трагічны інцыдэнт будуць ужытыя самыя строгія меры пакарання, прадугледжаныя законам. Тым часам хрысціянскі святар Бутрас Шыта, які страціў у гэтай катастрофе бацькоў, дзвюх сясцёр і двух пляменнікаў, абвінаваціў у здарэнні мясцовыя карумпаваныя ўлады.

Заўвагі
-------

1. ↑  At Least 100 Are Killed in Fire at Wedding Hall in Iraq(англ.)  **(нявызн.)**?, *The New York Times* (26 верасня 2023).
2. 1 2  Rubin, Alissa J..  Fire at Wedding Hall in Iraq Kills More Than 100 People(англ.)  **(нявызн.)**?, *The New York Times* (27 верасня 2023). Праверана 27 верасня 2023.
3. ↑  More than 100 people killed after fire breaks out at Iraq wedding(англ.)  **(нявызн.)**?, *The Guardian* (26 верасня 2023). Праверана 27 верасня 2023.
4. ↑  Video shows moment fire breaks out at Al Haytham Wedding Hall in Iraq, killing at least 114 people(англ.)  **(нявызн.)**?, *Channel3 NOW* (27 верасня 2023). Праверана 27 верасня 2023.
5. 1 2  Iraq wedding fire: What we know about Qaraqosh blaze(англ.)  **(нявызн.)**?, *BBC News* (27 верасня 2023). Праверана 27 верасня 2023.
6. ↑   (англ.). *X (formerly Twitter)*. Праверана 27 верасня 2023.
7. ↑  More than 100 killed, over 150 injured in fire at wedding party in Iraq (англ.). *Al Jazeera*. Праверана 27 верасня 2023.
8. ↑  *Jennings*. More than 100 dead, over 200 injured in fire at Iraq wedding party (англ.). *ABC News* (26 верасня 2023). Праверана 27 верасня 2023.
9. ↑  A fire at a wedding hall in northern Iraq has killed around 100 people and injured 150 (англ.). *AP News* (26 верасня 2023). Праверана 27 верасня 2023.
10. 1 2 3  Iraq fire: At least 100 killed in blaze at wedding party in Qaraqosh(англ.)  **(нявызн.)**?, *BBC News* (26 верасня 2023). Праверана 27 верасня 2023.
11. 1 2  Wedding inferno: Fire kills over 100 party-goers in Nineveh **(нявызн.)**. *www.rudaw.net*. Праверана 27 верасня 2023.
12. ↑  *Haq*. 'Wedding became a graveyard.' At least 100 killed as fire rips through party in Iraq (англ.). *CNN* (26 верасня 2023). Праверана 27 верасня 2023.
13. ↑  Grief, anger at Iraq mass for victims of wedding fire(англ.)  **(нявызн.)**?, *France 24* (28 верасня 2023). Праверана 28 верасня 2023.
14. ↑  Ismail, Amina.  Iraqis who fled ISIS blame political rot for tragic wedding fire **(нявызн.)**, *Reuters* (28 September 2023). Праверана 28 September 2023.